Só weet jy of jou kind iets met 'n app gaan leer | Maroela Media
Volgens 'n artikel wat oorspronklik op The Conversation gepubliseer is, is daar vier eenvoudige maniere om te bepaal of jou kind werklik met 'n spesifieke app iets gaan leer.
Maroela Media publiseer hier slegs 'n opsomming van die artikel, lees gerus die volledige artikel vir meer besonderhede.
1. 'n App moet 'n kind se denke stimuleer
Maak seker dat jou kind werklik probleme moet oplos en mooi gaan moet nadink wanneer hy die app gebruik, en dat dit nie net vrugte is wat heen en weer geskuif word nie.
2. 'n App moet betrokkenheid verg, en nie net aandagafleidend wees nie
Volgens 'n studie wat elektroniese en tradisionele boeke met mekaar vergelyk het, was ouers en kinders meer betrokke in die storie wanneer ouers 'n tradisionele boek aan 'n kind voorgelees het, in plaas daarvan om bloot net vir die kind te sê, "druk hierdie knoppie". Kinders wat tradisionele boeke gelees het, het groter begripsvermoë getoon en kon die verhaal beter onthou.
3. 'n App moet betekenisvol wees
Dis belangriker vir 'n kind om 'n driehoek in 'n pizzaskyf raak te sien as perfek getekende vorms wat altyd dieselfde lyk. Indien 'n kind syfers of letters leer, is dit noodsaaklik dat die kind weet waarom die inligting belangrik is en hoe dit in die werklikheid aangewend word.
4. 'n App met sosiale interaksie bevorder leervermoë
Navorsing het al herhaaldelik gewys dat die beste hulpbron vir kinders nie 'n mooi video, DVD of 'n app is nie, maar eerder ander mense. Kinders leer vinniger wanneer hulle in 'n sosiale omgewing iets geleer word – byvoorbeeld wanneer iemand op hulle reageer, al is dit regstreeks of op 'n skerm. Nuwer apps moedig kinders aan om saam met hul ouers of ander vriende te speel.
Lees gerus die volledige berig op The Conversation.
Die volgende persone het die berig saamgestel:
Jennifer M. Zosh (assistentprofessor in Menslike Ontwikkeling en Gesinstudies aan die Pennsylvania State University)
Kathy Hirsh-Pasek (Lid van die Stanley en Debra Lefkowitz-fakulteit by die Departement van Sielkunde by Temple University)
Roberta Golinkoff (H. Rodney Sharp professor en direkteur, UD-kindertaalprojek by Delaware-universiteitUniversity of Delaware)
Begin met die kind deur hom die koeitjies en kalfies te gaan wys op 'n plaas. Gaan stap met haar/hom 'n staproete en indien groot genoeg 'n pakstaproete. Leer eers die kind van wat aangaan in die natuur. Hierdeur sal hy/sy ook homself leer ken. Daarna kan hierdie ander goete geleer word. Navorsing wys dat 1 uit 5 tieners tussen 10 jr en 19jr selfmoord oorweeg. Naby die natuur in die stilte van die nag op 'n wildernis staptog kan die kind tot die besef kom dat hy/sy nie alleen is.